१९८२ महिला क्रिकेट विश्वचषक

१९८२ महिला क्रिकेट विश्वचषक (प्रायोजक नावानुसार १९८२ हॅनशेल विटा फ्रेश विश्वचषक) ही एक क्रिकेट स्पर्धा इसवी सन १९८२ मध्ये न्यू झीलंडमध्ये आंतरराष्ट्रीय महिला क्रिकेट संघटनेद्वारे आयोजित गेली होती. महिला विश्वचषकातली ही तिसरी विश्वचषक स्पर्धा होती. या आधीची स्पर्धा पाच वर्षांपूर्वी १९७८ मध्ये भारतात झाली होती. माजी विजेते ऑस्ट्रेलिया होते. सर्व सामने महिला आंतरराष्ट्रीय एकदिवसीय सामने या प्रकारामध्ये खेळवले गेले.

या वेळेस स्पर्धा तिहेरी साखळी पद्धतीने खेळविली गेली. यजमान न्यू झीलंडसह भारत, इंग्लंड, ऑस्ट्रेलिया आणि आंतरराष्ट्रीय XI या पाच देशांनी भाग घेतला. आंतरराष्ट्रीय XI संघाने या आधी १९७३ च्या विश्वचषकात भाग घेतला होता. पहिल्यांदाच महिला क्रिकेट विश्वचषकाचा निकाल हा अंतिम सामन्याद्वारे केला गेला.

अंतिम सामन्यात ऑस्ट्रेलियाने इंग्लंडचा ३ गडी राखून पराभव केला आणि सलग दुसऱ्यांदा महिला क्रिकेट विश्वचषक जिंकला. 

सहभागी देश
देश/संघपात्रतेचा मार्गसद्य धरून एकूण विश्वचषकांमध्ये सहभाग संख्यामागील सहभाग स्पर्धामागील स्पर्धांमधील उच्च कामगिरीयजमान, महिला संपूर्ण सदस्य३१९७८गट फेरी (१९७३, १९७८)महिला संपूर्ण सदस्य३१९७८विजेते (१९७८)३१९७८विजेते (१९७३)२१९७८गट फेरी (१९७८)आंतरराष्ट्रीय XI निमंत्रित२१९७३गट फेरी (१९७३)
मैदाने

एकूण १५ मैदाने वापरण्यात आली.
मैदानशहरसामने संख्याइडन पार्क क्र.२ ऑकलंड२कॉर्नवॉल पार्क ऑकलंड३सेडन पार्क हॅमिल्टन१पुकेकुरा पार्क न्यू प्लायमाउथ३मॅकलीन पार्क नेपियर१फिट्सहर्बर्ट पार्क पामेस्टन नॉर्थ३कुक्स गार्डन वांगानुई१बेसिन रिझर्व वेलिंग्टन६हट रिक्रिएशन मैदानलोवर हट१लोगन पार्क ड्युनेडिन२ट्राफ्लगार पार्क नेल्सन१क्राइस्ट कॉलेज क्राइस्टचर्च२कँटरबरी विद्यापीठ मैदान क्राइस्टचर्च३डडली पार्क रंगीओरा१लॅंसेस्टर पार्क क्राइस्टचर्च१ (अंतिम सामना)

संघ

गुणफलक

गट फेरी
सामन्यांच्या आधिक माहितीसाठी येथे टिचकी द्या -  

बाद फेरी
अंतिम सामना

क्राइस्टचर्चमधील लॅंसेस्टर पार्क येथे खेळवल्या गेलेल्या या स्पर्धेचा एकमेव आणि अंतिम सामन्याला तीन हजार प्रेक्षकांनी हजेरी लावली. पुरुष आणि महिला दोन्ही विश्वचषकांमध्ये पंचगिरी करणारे डिकी बर्ड पहिले पंच ठरले. नाणेफेक जिंकून इंग्लंडने प्रथम फलंदाजी केली. त्यांनी डावाच्या शेवटच्या दहा षटकांपर्यंत हळू धावा केल्या. जॅन साउथगेटने सर्वाधिक ५३ धावा केल्या. ऑस्ट्रेलियाच्या फिरकी गोलंदाजीविरूद्ध फलंदाजी करताना तिला अडचण झाली. शेवटच्या दहा षटकांत इंग्लंडने अधिक विस्तृत खेळ केला आणि अखेर १५१ धावा बनविल्या, याचा अर्थ ऑस्ट्रेलियाला विजयासाठी १५२ धावांची गरज होती. ऑस्ट्रेलियाचा पाठलाग सुरू होताच ऑस्ट्रेलियाने तीन गडी गमावल्या. परंतु कॅरेन रीड आणि शॅरन ट्रेड्रिया यांच्या जोडीने ते स्थिर राहिले. नंतर जेन जॅकब्स आणि मारी कॉर्निशच्या जलद खेळीने ऑस्ट्रेलियाने सामना ३ गडी राखत जिंकला आणि सलग दुसऱ्यांदा महिला क्रिकेट विश्वचषकावर नाव कोरले. 

वर्ग:इ.स. १९८२ मधील क्रिकेट
*
*
*
*
वर्ग:महिला क्रिकेट
वर्ग:महिला क्रिकेट विश्वचषक
वर्ग:१९८२ महिला क्रिकेट विश्वचषक